
ŠIAULIŲ MIESTO SAVIVALDYBĖS ADMINISTRACIJOS
MIESTO ŪKIO IR APLINKOS SKYRIUS

DĖL ŠIAULIŲ MIESTO SAVIVALDYBĖS TARYBOS 2023 M. BIRŽELIO 8 D. SPRENDIMO NR. T-264 „DĖL LAIDOJIMO ŠIAULIŲ MIESTO KAPINĖS, KAPINIŲ TVARKYMO IR LANKYMO TVARKOS APRAŠO PATVIRTINIMO“, 
PAKEITIMO 
AIŠKINAMASIS RAŠTAS

2024 - .......   -....
Šiauliai

Parengto sprendimo projekto tikslai ir uždaviniai:
Patikslinti Laidojimo Šiaulių miesto kapinėse, kapinių tvarkymo ir lankymo tvarkos aprašą (toliau – Aprašas), vadovaujantis Lietuvos Respublikos vietos savivaldos įstatymo 6 straipsnio 41 punktu, 15 straipsnio 2 dalies 28 punktu bei įvertinus žmonių laidojimą reglamentuojančių LR teisės aktų pasikeitimus.
Dabartinis sprendimo projekte aptariamų klausimų reguliavimas. 
Dabar galioja Šiaulių miesto savivaldybės tarybos 2023 m. birželio 8 d. sprendimo Nr. T-264 „Dėl laidojimo Šiaulių miesto kapinėse, kapinių tvarkymo ir lankymo tvarkos aprašo patvirtinimo“ aktuali redakcija.
Sprendimo projekte numatytos naujos teisinio reguliavimo nuostatos.	Aprašo pakeitimų būtinybė atsirado įgyvendinus Šiaulių miesto savivaldybės Ginkūnų kapinių, K. Donelaičio kapinių, senųjų miesto kapinių vad. Talšos kapinėmis, ir Daušiškių kapinių informacinę duomenų valdymo sistemą (toliau – KIS) bei atsiradus galimybei prašymus teikti ir leidimus gauti naudojantis KIS, kuri susieta su epaslaugos.lt. KIS gyventojams atsirado galimybė rasti dominančio asmens kapavietę, matyti joje palaidotų žmonių vardus, pavardes, gimimo ir mirties datas, pamatyti kapaviečių nuotraukas, pasinaudoti galimybe nuotraukas atnaujinti po kapaviečių rekonstrukcijos. Kapinių administratoriui ir Šiaulių miesto savivaldybės administracijos atsakingiems specialistams yra prieinami duomenys apie kiekvieną dieną pildomus Laidojimų ir kapaviečių statinių registravimo žurnalus, atsirado galimybė pasirašyti Leidimus laidoti, registruoti kapavietes prižiūrinčius asmenis, teikti ir gauti įvairius dokumentus elektroniniu būdu.	Taip pat, vadovaujantis Lietuvos Respublikos Šiaulių miesto valdybos 1996 m. gegužės 13 d. sprendimu Nr. 213 „Dėl vietos skyrimo politiniams kaliniams ir tremtiniams laidoti Ginkūnų kapinėse“ ir esant Lietuvos politinių kalinių ir tremtinių sąjungos Šiaulių skyriaus prašymui, Apraše reglamentuota  politiniams kaliniams ir tremtiniams skirtų kvartaluose esančių kapaviečių ir kolumbariumo nišų skyrimo ir priežiūros tvarka.  	Įvertinus paskutinius Lietuvos Respublikos teisės aktus, kuriais savivaldybių lėšomis įrengti kolumbariumai privalo būti skiriami nemokamai, siekiant užtikrinti racionalų ir tikslinį lėšų panaudojimą, Apraše numatyta, jog leidimai kolumbariumo nišoms bus suteikiami tik tuo atveju, jei laidojamo ar laidojančio asmens gyvenamoji vieta bus deklaruota Šiaulių miesto savivaldybėje.	Detaliau reglamentuota tvarka dėl savavališkai įrengtų statinių/įrenginių už kapavietės ribų. Numatyta, jog įrenginiai (suoliukai, žvakidės, borteliai ir pan.) po įspėjimo nesusitvarkius, bus išardomi ir pašalinami. 	Aprašas papildomas naujais punktais: 8, 9, 28, 29, 30; patikslinami punktai: 2, 5, 6, 7, 10, 11, 22, 33, 34, 41, 43, 45, 51,72 (nauja redakcija). Keičiasi aprašo numeracija.	
Priėmus sprendimą, galimos pasekmės (teigiamos, neigiamos).
Teigiamos pasekmės: galimybė miesto gyventojams gauti aiškią ir tikslią informaciją. Aprašo pakeitimai suteikia didesnes galimybes kolumbariumu pasinaudoti Šiaulių miesto gyventojams.
Neigiamos pasekmės: kolumbariumu nebegalės pasinaudoti ne Šiaulių miesto gyventojai.
Priėmus sprendimą, kiti teisės aktai nekeičiami ir nenaikinami.	Sprendimui įgyvendinti reikalingi priimti papildomi teisės aktai.
Sprendimui įgyvendinti priimti papildomų teisės aktų nereikės.
Sprendimui įgyvendinti reikalingos lėšos.
Sprendimui įgyvendinti lėšos nereikalingos. 	Sprendimo projekto antikorupcinis vertinimas.	Pridedama antikorupcinio vertinimo pažyma.
Sprendimo projektą parengė:	Šiaulių miesto savivaldybės administracijos, Miesto ūkio ir aplinkos skyrius. Tiesioginis rengėjas – Miesto ūkio ir aplinkos skyriaus Aplinkosaugos ir miesto tvarkymo poskyrio vyr. specialistė Danutė Mažulienė, tel. +370 41 596 281. Projekto iniciatorius: Miesto ūkio ir aplinkos skyrius.	Numatomo teisinio reguliavimo poveikio vertinimo rezultatai.	Teisinio reguliavimo poveikio vertinimas neatliekamas.

